Jehova o file batsoali boikarabelo ba ho ruta bana ba bona Bibele, eseng mang kapa mang e mong, ho sa tsotellehe hore na ke bo-nkhono kapa bo-ntate-moholo ba bana bao. (Liprov. 31:10, 27, 28) Ho ntse ho le joalo, kaha batsoali ba bang ha ba tsebe puo e buuoang moo ba falleletseng teng, ba ka ’na ba hloka ho thusoa. Ha se hore batsoali ba tlohella boikarabelo boo ba bo fuoeng ba ho holisa bana ba bona, empa ha ba etsa joalo, ba thusa bana ba bona ka “ho ba hōlisa ka taeo le kelello e laoloang ke Jehova.” (Baef. 6:4) Ka mohlala, batsoali ba ka kopa baholo hore ba ba fe malebela a hore na ba ka tšoara borapeli ba lelapa joang le hore na ba ka thusa bana ho fumana metsoalle e hantle joang. Ka linako tse ling batsoali ba ka mema malapa a mang ka phuthehong hore a be teng borapeling ba lelapa la bona. Ho feta moo, bacha ba bangata ba ba le kamano e ntle le Jehova ha ba qeta nako e ngata le bara le barali babo rona ba ratang Jehova, mohlomong ba ea tšimong le bona ba bile ba qeta nako e itseng ba ikhatholla le bona.​—Liprov. 27:17. w17.05 11-12 ¶17-18